Br: 01-051-615/24-2602/2

25.10.2024. godine

**NACRT**

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u \_\_\_2025.\_\_ godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
| X | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2025. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Prema Zakonu o mladima (2019), mladi su lica od navršenih 15 do navršenih 30 godina života. Sudeći po zvaničnim procjenama, broj mladih u Crnoj Gori je u opadanju. Po poslednjem popisu stanovništva (2023) udio mladih, uzrasta od 15 do 29 godina, čini 17.43% (108 758) ukupnog stanovništva Crne Gore (623 633). Takođe, od ukupnog broja stanovnika Crne Gore, 11,87% (74 067) su adolescenti uzrasta od 10 do 19 godina, a starijih adolescenata od 15-19 koji su u kategoriji mladih je 5,65% (35 250).Mladi uglavnom imaju pesimističnu sliku o društvu u kojem žive i o svojim vršnjacima, koje opisuju kao nezainteresovane i nedovoljno motivisane, ali to smatraju „greškom” cijele sredine i posljedicom malog broja prilika koje se otvaraju za mlade, što je pokazalo istraživanje Vestminsterske fondacije za demokratiju u 2020. godini. Rezultati evaluacije Strategije za mlade 2017-2021. godine koju je sprovelo Ministarstvo sporta i mladih uz tehničku i konsultatsku podršku kancelarije UNICEF-a u Crnoj Gori u decembru 2022. godine pokazala je da su djeca i mladi posebno bili pogođeni posljedicama pandemije virusa Covid-19. Uticaj pandemije je posebno izražen u činjenici da je došlo do značajnog povećanja nezaposlenosti mladih, činjenice da mladi ljudi nisu mogli aktivno da učestvuju u obrazovanju i na tržištu rada, kao i u vannastavnim aktivnostima, što je za posljedicu imalo veliki rizik od njihovog dugoročnog neangažovanja, povećavanja socijalne distance, neaktivnosti, sa ozbiljnim implikacijama na njihovo mentalno i fizičko zdravlje, zdrave životne navike, bezbijednost i sigurnost. Procjenjuje se da efekti mjera izazvanih pandemijom korona virusa utiču na djecu i mlade u smislu: a) povećanog rizika od siromaštva, b) remećenja procesa učenja i gubitaka koji su dodatno uzrokovani, c) prijetnji po njihovo preživljavanje i zdravlje i d) povećanja rizika po bezbjednost. Novom Strategijom za mlade 2023-2027. godine i njenim Akcionim planom 2023-2024. prepoznati su ključni problemi mladih, između ostalog, u oblasti njihove nedovoljne mobilnosti, participacije, nedovoljno razvijenih socio-emocionalnih kompetencija u procesu njihovog sazrijevanja i prelaska u odraslo doba, nedovoljne razvijenosti njihovih vještina za adekvatno reagovanje u kriznim situacijama i slučajevima vršnjačkog nasilja i govora mržnje, te su za rješavanje tih problema i prevazilaženje izazova sa kojima se mladi suočavaju deifnisane mjere i aktivnosti koje će biti implementirane u narednom petogodišnjem periodu kako bi se unaprijedio položaj mladih i razvijalo sigurnije, zdravije i podsticajnije okruženje za njihov razvoj i osamostaljivanje. 1. **Porast vršnjačkog nasilja i neadekvatna zaštita mladih od svih oblika nasilja, uključujući i online nasilje, kao i nedovoljna razvijenost kompetencija mladih da prepoznaju i adekvatno reaguju na pojavu nasilja je jedan od ključnih problema kod mladih, naročito adolescenata.**

Prema istraživanju iz 2024. godine, koje je za ciljnu grupu imalo učenike/ce srednjih škola starosti od 15 do 19 godina, dominantna većina učenika/ca smatra da je vršnjačko nasilje u određenoj mjeri prisutno u njihovoj školi/sredini, pri čemu najveći broj (42.1%) navodi da je povremeno prisutno, dok je 16.1% onih koji smatraju je takvo nasilje često prisutno. Najzastupljeniji oblik vršnjačkog nasilja u školama koje navodi 30.9% učenika/ca je psihičko nasilje u kojem spada omalovažavanje, ogovaranje, vrijeđanje. Međutim, približno je podjednaka percepcija zastupljenosti fizičkog (21.2%), socijalnog (20.5%), kao i digitalnog nasilja (19.3%) među učenicima/ca, dok je seksualno nasilje značajno manje prisutno, odnosno navodi ga 8.1% učenika/ca. Svaki peti učenik/ca (21.6%) izjavljuje da je bio žrtva vršnjačkog nasilja, među kojima je najčešće psihičko nasilje (34.9%), a zatim slijede socijalno (22.4%) i digitalno nasilje (17%). Fizičko nasilje iskusilo je 15.8% učenika/ca, dok 9.9% navodi da je imalo iskustva sa seksualnim nasiljem. Najveći procenat učenika/ca, skoro četvrtina (24.2%) smatra porodicu, odnosno porodično vaspitanje, odgovornim za vršnjačko nasilje u njihovoj školi/sredini, zatim slijede internet i društvene mreže (21.8%), te opšte stanje u društvu (19.9%), dok su obrazovne ustanove i nadležni organi su podjednako odgovorni prema mišljenju 12.8% učenika/ca. Skoro dvije petine učenika/ca (39.1%) izjavilo je da su se nekad osjećali uvrijeđeno ili povrijeđeno zbog komentara ili slike koju je neko od njihovih vršnjaka/kinja ili poznanika/ca postavio na društvenoj mreži (Instagram, TikTok, Snapchat, Facebook, X)Ne postoje adekvatni statistički podaci i pokazatelji trendova u oblasti mobilnosti mladih u CG, osim u svrhe studiranja. Nešto više od petine mladih u Crnoj Gori uče, studiraju ili rade u gradu u kojem nijesu proveli djetinjstvo, i to najviše iz sjeverne regije (43.9%) dok je taj procenat mladih iz centralne regije 27.1%, a iz južne 29%. U Crnoj Gori ne postoje programi finansiranja internih razmjena mladih u okviru formalnog obrazovanja (npr. jug-sjever), pa iste zavise od donatorskog raspoloženja. Za takvu vrstu mobilnosti takođe ne postoje formalni programi saradnje ili podrške među školama. Kada su u pitanju ostali programi mobilnosti, srednjoškolci i studenti redovno učestvuju u izletima i ekskurzijama koje organizuju sami i u školama, međutim ne postoje javno dostupni podaci o sadržaju takvih programa i ishodima učenja. Mladi nemaju podršku roditelja/staratelja kada je u pitanju mobilnost. Mladi takođe volontiraju u malom broju, sporadično, što utiče na nedovoljno razvijene vrijednosti poput empatije, solidarnosti, saradnje i brige za opšte dobro. Nacionalna legislativa nepovoljno utiče na afirmaciju volonterizma među mladima. Najnovija statistika ukazuje da samo 3.9% mladih trenutno volontira, dok 68% mladih nikad nije volontiralo. Imajući u vidu globalne trendove koji takođe utiču i na Crnu Goru, iako mali broj njih, sve više mladih se uključuje u takozvane alternativne oblike učešća, koji između ostalih uključuju volontiranje u zajednici, onlajn aktivizam ili omladinske društvene pokrete. * *Potrebno je razvijati mobilnost mladih i adolescenata unutar Crne Gore, odnosno unaprijediti organizovanje obrazovnih, interkulturalnih, kulturnih razmjena mladih iz tri regije što doprinosi društvenoj koheziji, razvijanju tolerancije, empatije i solidarnosti među mladima. Takođe, kroz organizovanje razmjena mladih, potrebno je pospješivati razvoj kulture volonterizma i doprinosa razvoju loklanih zajednica i pružati adekvatnu podršku inicijativama mladih za sprovođenje volonterskih akcija u lokalnim zajednicam, uz promovisanje, mladima prilagođenih, informativnih kampanja o prilikama za mobilnost i volontiranje u Crnoj Gori*
1. **Omladinski servisi nijesu dovoljno promovisani, prepoznati i posjećeni od strane mladih kao prostori u kojima se odvijaju omladinske aktivnosti i rad zasnovani na principima neformalnog obrazovanja, aktivizma i učešća mladih**

Omladinski servisi su prostori u kojima se, shodno Zakonu o mladima, odvijaju omladinske aktivnosti i omladinski rad, a koje Ministarstvo sporta i mladih otvara u saradnji sa lokalnim samoupravama. Omladinski servisi postoje u 11 crnogorskih opština, ali istraživanja pokazuju da servisi nijesu dovoljno posjećeni od strane mladih te da isti nijesu dovoljno uvezani sa ostalim subjektima omladinske politike. Analiza Zakona o mladima iz 2022. pokazala je da se servisi za mlade trebaju prepoznati, uvezati i postaviti kao glavni mehanizam za implementaciju Strategije za mlade i za približavanje omladinskog rada svim mladim ljudima, te je naglašena potreba osnaživanja rada servisa i sprovođenja programa I aktivnosti neformalnog obrazovanja. Omladinski servisi po prirodi svog funkcionisanja uključuju mlade u kreiranje programa, a potrebno je učiniti dodatne napore da se osnaže i uključe mladi sa manje mogućnosti, naročito mladi iz socijalno ugroženih porodica i ruralnih područja. * *U omladinskim servisima potrebno je razvijati i kontinuirano sprovoditi programe neformalnog obrazovanja i jačanja kapaciteta za participaciju mladih, uključujući digitalnu participaciju. Neophodno je obezbjediti adekvatnu podršku programima jačanja (digitalnih) kompetencija za učešće i aktivizam mladih, posebno iz marginalizovanih grupa i to kroz podršku projektima i u saradnji sa NVO sa fokusom na sprovođenje obuka za mlade na temu digitalnih kompetencija (za aktivno učešće u životu društva) sa ciljem jačanja otpornosti mladih i njihovog osnaživanja u prevenciji i suzbijanju govora mržnje, diskriminacije, vršnjačkog nasilja, uključujući online nasilje.*
 |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| 1. Evaluacija Strategije za mlade 2017-2021.
2. Analiza potreba mladih - prilog razvoju Strategije za mlade 2023-2027.god.
3. Završni izvještaj o realizaciji Strategije za mlade 2017-2021.
4. Analiza Zakona o mladima
5. Istraživanje o zastupljenosti i pojavnim oblicima nasilja u školama
6. Izvještaj sa konsultacija u oblasti omladinske politike
 | 1. UNICEF u saradnji sa Ministarstvom sporta i mladih
2. Ministarstvo sporta mladih i UNICEF, DeFacto Consultancy, 2023.
3. Ministarstvo sporta mladih i UNDP, 2023
4. RCC, Ministarstvo sporta i mladih, 2021. <https://www.gov.me/dokumenta/43878238-cdf6-4741-8981-04c1c5303cd5>
5. Centar za građansko obrazovanje, Regionalna akademija za razvoj demokratije, Ministarstvo javne uprave: https://media.cgo-cce.org/2024/06/CGO-Istrazivanje-srednjoskolska-populacija.pdf
6. Uprava za sport i mlade i UNDP, 2021, <https://www.gov.me/dokumenta/54c48080-7205-4622-8303-fdc12461abd3>
 |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| 1. Strategija za mlade 2023-2027 sa Akcionim planom 2023-2024
2. Srednjoročni program rada Vlade Crne Gore 2024–2027.
 | 1. **Strategijom za mlade 2023-2027.** definisani su sljedeći operativni ciljevi i mjere:

Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba * Mjera 1.5: Razviti programe mobilnosti mladih unutar Crne Gore

Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika * Mjera 2.1: Kreirati održive mehanizme za podršku podršku inicijativama mladih, neformalnim grupama mladih i organizacijama mladih
* Mjera 2.3: Ojačati kapacitete mladih da učestvuju u razvoju zajednice, demokratskom životu i donošenju odluka
* Mjera 2.4: Unaprijediti uslove za razvoj volonterizma mladih

Operativni cilj 3: Ostvariti međuresorni doprinos poboljšanju sveukupnog položaja mladih* Mjera 3.2: Kreirati međuresorne programe i sprovoditi aktivnosti za povećanje otpornosti mladih
* Mjera 3.3: Kreirati međuresorne programe i sprovoditi aktivnosti za unapređenje zdravlja i dobrobiti mladih
1. **Srednjoročnim programom rada Vlade 2024-2027** definisano je:

Cilj 17: Zdravlje građana i građanki je zalog za budućnostMinistarstvo sporta i mladih će novim strateškim i zakonskim dokumentima u oblasti omladinske politike unaprijediti institucionalni okvir u oblasti planiranja, kreiranja i sprovođenja omladinske politike sa fokusom na stvaranje fleksibilnijih uslova za učešće i mobilnost mladih na nacionalnom i lokalnom nivou, kako kroz program Evropske omladinske kartice, tako i kroz rad i funkcionisanje omladinskih servisa. Što se tiče Strategije za mlade 2023-2027, Strategija posebno stavlja akcenat na mlade, ali i na sve građane iz ruralnih područija, sa čijim iseljavanjem se država suočava posljednjih decenija, što predstavlja ključni problem. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Nevladine organizacije su Strategijom za mlade 2023-2027 prepoznate kao partneri u kreiranju i sprovođenju omladinske politike koje realizuju brojne aktivnosti sa ciljem podsticanja aktivizma i mobilnosti mladih, njihovog informisanja, umrežavanja, kao i participacije u raznim oblastima društvenog djelovanja. Praksa u Crnoj Gori pokazuje da su mladi uglavnom aktivni kroz rad i djelovanje nevladnih organizacija, te vrlo često iskustva i vještine dobijaju kroz različite programe i projekte neformalnog obrazovanja koje sprovode NVO u Crnoj Gori. Nevladine organizacije su veoma bitan partner u rješavanju brojnih problema mladih, i potrebno je istaći njihov značaj kada su u pitanju konkretni servisi podrške koji iste nude mladima u različitim oblastima njihovog individualnog razvoja ali i društvenog djelovanja. Naročito su u ovom pogledu značajne nevladine organizacije koje se bave inkluzijom mladih koji su izloženi ili su u riziku od diskriminatornog postupanja (mladi sa invaliditetom, LGBT populacija, mlada romska i egipćanska populacija…). Nevladine organizacije mogu pomoći u rješavanju problema nedovoljne informisanosti, aktivnosti, uključenosti mladih tako što će sprovoditi aktivnosti za mlade, u saradnji sa omladinskim servisima i ostalim akterima omladinske politike, usmjerene na podsticanje njihovog aktivnijeg učešća u razvoju lokalnih zajednica čime će se unaprijediti svijest mladih ljudi o njihovom značaju za razvoj dobrobiti zajednice u kojoj žive. (npr. organizovanje akcija u zajednici, volonterskih akcija, info kampanja, seminara, obuka o razvijanju kompetencija mladih u oblasti prevencije i suzbijanja govora mržnje i vršnjačkog nasilja, jačanja omladinskog aktivizma i razvoja životnih vještina i zdravih navika mladih ). U tom kontekstu treba posebno istaći potrebu za pružanjem podrške nevladinih organizacija mladima koji su u riziku od diskriminacije, poput mladih sa invaliditetom, kao i onima koji žive u ruralnim područjima, kako bi bili dovoljno osnaženi da se aktiviraju i uključe u društvene akcije i promjeneNevladine organizacije mogu dodatno da motivišu mlade da se aktivnije uključe u bitne procese za njihov dalji razvoj, kao i da pospješe učešće mladih u aktivnostima koje se sprovode u okviru omladinskih servisa. Takođe, prednost imaju one nevladine organizacije koje čine mladi ljudi, jer mladi se prije poistovjećuju sa vršnjacima, i kroz zajedničke neformalne aktivnosti stiču dodatna znanja i vještine, koje im omogućavaju aktivnije učešće u stvaranju politika i njihovom sprovođenju | - Najmanje 1000 mladih koji su učestvovali u realizaciji projekata,- najmanje 50 aktivnosti za mlade i sa mladima u lokalnim zajednicama i omladinskim servisima,-najmanje 200 mladih osnaženo za prepoznavanje i reagovanje u slučajevima vršnjačkog nasilja, uključujući i online nasilje;-unapriijeđene kompetencije i vještine kod najmanje 200 mladih za njihovu veću otpornost i suočavanje sa izazovima vezanim za vršnjačko nasilje, online nasilje, govor mržnje, diskriminaciju,- najmanje 50 mladih koji su učestvovali u obrazovnim i kulturnim razmjenama u Crnoj Gori,- najmanje 200 mladih koji su učestvovali u volonterskim akcijama i akcijama okrenutim ka razvoju lokalne zajednice- najmanje 50 roditelja koji su obuhvaćeni informativnom kampanjom o značaju programa unutrašnje mobilnosti mladih- najmanje 50 mladih koji su izloženi diskriminaciji i riziku od socijalne isključenosti, uključujući mlade iz ruralnih područja obuhvaćeno programom mobilnosti i osnaženo kroz edukativne aktivnosti u omladinskim servisima- najmanje 1000 mladih ulestvovalo u promotivnoj kampanji o prilikama za volontiranje i mobilnost u Crnoj Gori i inostranstvu  | -Izvještaj o realizaciji Akcionog plana Strategije za mlade za 2025.god;- Izvještaj Ministarstva sporta i mladih o radu i stanju u upravnim oblastima za 2025. god,- Izvještaj o radu Vlade Crne Gore za 2025.god,- Završni izvještaji o realizovanim projektima i utrošenim sredstvima nevladinih organizacija finansiranih putem konkursa u 2024. godini,- Zvanilčne analize/ studije/ praktične politike relevantnih institucija i međunarodnih organizacija,-Press clipping/izvještavanje u medijima-Informativni i promotivni materijal nevladnih organizacija,-Liste učesnika/evaluacija nakon sprovedenih obuka, treninga, radionica, programa podržanih nevladinih organizacija |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2025. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2025. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Javni konkurs za projekte i programe nevladinih organizacija u 2025. godini doprinijeće ispunjenju sledećih ciljeva definsianih Strategijom za mlade 2023-2027:- Razvoju održivog sistema usluga za podršku mladima u procesu njihove tranzicije u odraslo doba kroz realizaciju mjere 1.5: Razviti programe mobilnosti mladih unutar Crne Gore - Stvaranju uslova da mladi budu aktivni građani i građanke, uključeni u kreiranje i sprovođenje javnih politika kroz realizaciju mjere 2.1: Kreirati održive mehanizme za podršku podršku inicijativama mladih, neformalnim grupama mladih i organizacijama mladih; mjere 2.3: Ojačati kapacitete mladih da učestvuju u razvoju zajednice, demokratskom životu i donošenju odluka i mjere 2.4: Unaprijediti uslove za razvoj volonterizma- Poboljšanju sveukupnog položaja mladih kroz zajedničke međuresorne projekte i aktivnosti kroz realizaciju mjere 3.2: Kreirati međuresorne programe i sprovoditi aktivnosti za povećanje otpornosti mladih i mjere 3.3: Kreirati međuresorne programe i sprovoditi aktivnosti za unapređenje zdravlja i dobrobiti mladih | Javni konkurs za projekte i programe nevladinih organizacija u 2025. godini kroz finansiranje i realizaciju projektnih aktivnosti, doprinijeće:- većoj informisanosti mladih i njihovih roditelja o omladinskoj politici,sa fokusom na razvoj mobilnosti i interkulturalnih razmjena mladih,- većoj unutrašnjoj mobilnosti mladih, volonterizma i sprovođenju akcija u zajednicama,- unaprijeđenju programa neformalnog obrazovanja i sprovođenju aktivnosti za mlade i sa mladima u omladinskim servisima i razvoju lokalnih zajednica,- promociji omladinskih servisa i njihovoj boljoj umreženosti sa drugim akterima omladinske politike,- neformalnoj edukaciji mladih sa akcentom na razvoj njihovih životnih vještina, - većem učešću mladih u procesima donošenja odluka, njihovoj mobilnosti i umrežavanju,- razvoju kompetencija mladih u smislu razvoja digitalne i medijske pismenosti, kulture dijaloga, interkulturalizma, inkluzivnosti, solidarnosti, kao i kompetencija za veću otpornost mladih i njihovo suočavanje sa izazovima vezanim za vršnjačko nasilje, online nasilje, govor mržnje, diskriminaciju,- razvoju podrške mladima za očuvanje mentalnog zdravlja, kao i kompetencija mladih u smislu razvoja kulture nenasilja, sopstvene zaštite (i online), te suočavanja sa kriznim situacijama, suočavanja sa izazovima rizičnih ponašanja, te ohrabrivanja mladih da uzmu učešća i daju svoj doprinos razvoju odgovora na ove teme  |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u \_\_2025\_\_\_. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| **Mladi – Kreatori budućnosti** | 250.000,00 EUR |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2025. godini.

|  |
| --- |
| Opis glavnih grupa korisnika, njihov broj i potrebe |
| Glavni korisnici projekata i programa NVO koji će se finansirati putem predloženog javnog konkursa su:**1.Mladi ljudi u Crnoj Gori (najmanje 5000 mladih obuhvaćeno projektima)**U skladu sa Zakonom o mladima, mladi čine lica od navršenih 15 do navršenih 30 godina, a prema posljednjem popisu stanovništva iz 2023. godine, od ukupnog broja stanovnika Crne Gore (620 029), 108 758 čine mladi uzrasta od 15 do 29 godina, što čini 17.43% ukupnog broja stanovnika.**2.Adolescenti uzrasta od navršenih 15 do navršenih 18 godina života (najmanje 1000 adolescenata obuhvaćeno projektima)**Adolescenti su Strategijom za mlade prepoznati kao posebno ranjiva grupa mladih za koje je neophodno obezbijediti kontinuiranu podršku razvoju njihovih kompetencija u procesu osamostaljivanja i prelaska u odraslo doba.**2. Akteri koji se bave omladinskom politikom (najmanje 100 aktera omladinske politike uključeno u projekte)**Omladinski radnici, lica koja rade sa mladima i za mlade; administratori u omladinskim servisima, omladinskii aktivisti, aktivisti nevladinih organizacija, predstavnici institucija, lokalnih samouprava, mjesnih zajednica, škola, organizacija koje se posebno bave mladima koji su u riziku od disrkiminacije itd. a koji, u partnerstvu, doprinose razvoju mladih ljudi u svjesne, odgovorne i aktivne članove društva koji doprinose razvoju zajednice, pokazuju inicijativu i poštuju različitosti. **3.Omladinske organizacije i organizacije za mlade (najmanje 15 organizacija obuhvaćeno projektima)**Omladinske organizacije i organizacije za mlade su nevladine organizacije koje sprovode aktivnosti za mlade i sa mladima i koje u statutu imaju definisanu oblast društvene brige o mladima i/ili razvoja civilnog društva i volonterizma, a posebno one koje imaju iskustva u sprovođenju projekata za mlade usmjerenih na:- promociju, razvoj i unapređivanje omladinske politike na nacionalnom, lokalnom i/ili međunarodnom nivou;- podršku razvoju omladinskog rada, omladinskog aktivizma, informisanja mladih, neformalnog obrazovanja mladih;-podršku razvoju volonterizma mladih i aktivnosti za dobrobit razvoja lokalnih zajednica;- podršku mladima u razvijanju mobilnosti i njihovog aktivnog učešća u donošenju odluka;- podršku inicijativama, projektima i programima organizacija koje se bave mladima i sprovode omladinsku politiku. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| **Naziv javnog konkursa: Mladi - Kreatori budućnosti** | **10 – 15 projekata** |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: \_\_\_\_\_\_\_\_\_\_**10.000,00\_\_\_\_\_\_\_\_\_\_\_\_** EURA | Najviši iznos finansijske podrške koju će biti moguće ostvariti na osnovu javnog konkursa: \_\_\_\_\_**15.000,00**\_\_\_\_\_\_\_\_\_\_\_\_ EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| Dostavljanje prijedloga, sugestija i komentara na Nacrt sektorske analize elektronskim putem, u skladu s Javnim pozivom za konsultacije Ministarstva sporta i mladih zainteresovanoj javnosti |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| Mladi – Kreatori budućnosti | 2 (dva) | Anja Kečalović ; Jela Jovanović |
|  |  |  |
|  |  |  |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  |  Ime i prezime |  M.P. |  Potpis |  |